stanford-oval/wikipedia huggingface dataset:
Alu Alhanov
Aiheesta muualla

Chechnya: Amid Tight Security, Alkhanov Inaugurated As Chechen President RFREL (englanniksi)
Regions and territories: Chechnya - Leaders (BBC) (englanniksi)
Q&A: The Chechen election (BBC) (englanniksi)
Profiili (NUPI.no) (englanniksi)
Tsetsheenian presidentti Alu Alhanov kotitasavaltansa tilanteesta  (VoR)
Alfred Forss

Alfred Forss, aiemmin Kattilakoski (31. toukokuuta 1889 Evijärvi – 1. maaliskuuta 1959 Pietarsaari) oli suomalainen yrittäjä ja yritysjohtaja, joka sai kauppaneuvoksen arvonimen.
Forssin vanhemmat olivat maanviljelijä Johan Nygård ja Maria Sofia Gers ja puoliso vuodesta 1913 Siviä Ingrid Sveholm. Forss kävi kansakoulun ja teki opinto- ja liikematkoja Skandinaviaan, Keski-Eurooppaan ja Yhdysvaltoihin. Hän oli oman puutavaraliikkeen pitäjä 1912–1922, Ab S. R. Ericson & Co:n osakas 1922–1930 ja toimitusjohtaja 1930–1937, Pohjanmaan Puu Oy:n toimitusjohtaja 1937–1949 ja johtokunnan jäsen vuodesta 1937 sekä Alfred Forss & Co:n toimitusjohtaja vuodesta 1950. Forss oli myös Pietarsaaren Kauppa Oy:n toimitusjohtaja ja johtokunnan puheenjohtaja vuodesta 1935 ja Kattilakosken tilan omistaja Evijärvellä. Hän oli Ähtävällä kunnanvaltuuston jäsen ja hänellä oli useita muitakin luottamustehtäviä. Ruotsin varakonsuli Pietarsaaressa Forss oli vuodesta 1939. Hän sai kauppaneuvoksen arvonimen 1949. Forss teki lahjoituksia muun muassa Kansanavulle. Rauhansanalainen Forss tunnettiin seurapuhujana ja yhtenä ruotsinkielisten lestadiolaisten johtomiehistä.
Albert Dulk

| Albert Dulk |
| --- | --- |
 Albert Dulk
Henkilötiedot
Syntynyt: 1819
Kuollut: 1884 (64–65 vuotta)
Ammatti:  kirjailija, tutkimusmatkailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Albert Friedrich Benno Dulk (1819 Königsberg, Itä-Preussi − 1884) oli saksalainen tutkimusmatkailija ja kirjailija. Dulkin näytelmät kuuluvat etupäässä niin sanottuun "voimanerolliseen" suuntaan, jonka luonteenomaisia piirteitä ovat huomiota herättävät aiheet ja henkevät käänteet. Tämän suunnan draamoista ovat mainittavia Orla (1844), Simson (1859), Jesus der Christ (1865). Dulkin muita draamoja ovat Lea (1874) ja Willa (1875). Dulkin proosateos Der Tod des Bewusstseins (1863) esittää hänen käsitystään ihmiskunnasta. Dulk on lisäksi kirjoittanut joukon teoksia, joissa hän vastustaa kristillistä maailmankatsomusta, kuten esimerkiksi Der Irrgang des Lebens Jesu (1884−1885). Hänen jälkeenjääneistä papereistaan on julkaistu Gedichte (1887). Hänen kootut draamansa (1893) on toimittanut painosta Ernst Ziel.
Dulk valmistui vuonna 1847 filosofian tohtoriksi. Hän joutui poistumaan Preussista osallistuttuaan vuoden 1948 vallankumousliikehdintään ja asui sitten kotimaansa ulkopuolella tai matkusteli. Kirjassaan Fahrten durch Norwegen und die Lappmark hän kuvaa Pohjois-Norjaa ja Ruotsin Lappia. 1870-luvulla hänen näkemyksensä kääntyivät radikaalista sosialismiin ja vapaa-ajattelijaksi, ja hän kääntyi kirkkoa vastaan. Hänen elämäntapansa oli hyvin omalaatuista, ja hän solmi kaksi yhtäaikaista avioliittoa.
Dulkin nimeä kantaa Stuttgartissa Albert-Dulk-Straße.
Aiheesta muualla

Kuvia tai muita tiedostoja aiheesta Albert Dulk Wikimedia Commonsissa
Alban William Phillips

A.W.H (Bill) Phillips
Alban William Housego Phillips (1914–1975) oli uusiseelantilainen taloustieteilijä, joka tutki erityisesti työllisyyden ja inflaation välistä yhteyttä. Hänen kehittämänsä Phillipsin käyrä on vuonna 1958 esitelty teoria, jonka mukaan työttömyys vaikuttaa inflaatioon käänteisesti. Korkean työttömyyden aikana inflaatio on siis matala ja täystyöllisyyttä kohti siirryttäessä inflaatio suurenee.
Phillips oli Lontoon yliopiston taloustieteen professori 1958–1967, minkä jälkeen hän toimi Australian kansallisen yliopiston professorina. Hän päätyi Phillipsin käyrä -teoriaansa tutkiessaan sadan vuoden ajalta erityisesti Britannian talouselämän vaiheita. Ne osoittivat, että korkea työllisyysaste merkitsee nopeaa inflaatiota ja vastaavasti matala inflaatio edellyttää suurta työttömyyttä. Talouspolitiikassa tämä yhteys johti Phillipsin mukaan siihen, että oli valittava kahdesta pahasta jompikumpi: joko inflaatio tai työttömyys. Pillipsin käyrä oli syntyaikanaankin kiistelty, ja nykyään sitä pidetään liian yksioikoisena. Tutkijauransa myöhempinä vuosina Phillips tutki myös erilaisia talouselämän optimointimenetelmiä.
Elämä

Phillips syntyi 18. marraskuuta 1914 Te Rehungassa, Dannevirkessa, Uuden-Seelannin pohjoissaarella. Hän valmistui ylioppilaaksi joulukuussa 1929, pian viidennentoista syntymäpäivänsä jälkeen, mutta lama keskeytti hänen koulutuksensa. Seuraavien kymmenen vuoden aikana Phillips mm. piti elokuvateatteria Tuaissa; ansaitsi elantonsa ampumalla krokotiileja; matkusti Britanniaan Kiinan ja Venäjän kautta (jossa hän ei kyennyt saamaan työtä kaivoksissa poliittisten vankien runsaan tarjonnan vuoksi); valmistui Institute of Electrical Engineersistä marraskuussa 1938 useiden vuosien kirjeopintojen jälkeen.
Elokuussa 1940 Phillips nimitettiin RAF:in sotatarvikeupseeriksi Kallanyn lentoasemalle Singaporeen. Hänet evakuoitiin Singaporesta The Empire Star -laivalla. Hän seisoi konekiväärin varressa 3½ tunnin ajan japanilaisten yrittäessä upottaa laivan.
Pian sen jälkeen hän ilmoittautui vapaaehtoiseksi Jaavalla, jossa japanilaiset lentokoneet ampuivat hänet alas. Hän ja kaksi kollegaa yrittivät tehdä käytöstä poistetusta linja-autosta merikelpoisen aluksen, jolla seilata Australiaan, mutta paikalliset kyläläiset kavalsivat heidät, ja heidät vangittiin.
Philips vietti sotavankileirillä kolme ja puoli vuotta. Vapautumisensa aikoihin Philips painoi vain 44 kg.
Sota-ansioistaan Phillips nimettiin Brittiläisen imperiumin ritarikunnan jäseneksi (Member of the Order of the British Empire, MBE)
Hän suoritti sosiologian perustutkinnon vuonna 1949 ja tohtorin tutkinnon taloustieteessä vuonna 1953. Hän nousi London School of Economicsin taloustieteen professoriksi vuonna 1958. Hän otti vastaan nimityksen Australian kansallisessa yliopistossa vuonna 1967 ja opetti sittemmin Aucklandin yliopistossa.
Loppuaikoinaan hän kärsi 54-vuotiaana saamansa aivohalvauksen seurauksista. 4. maaliskuuta 1975 hän sai toisen halvauksen, joka vei häneltä hengen.
Panos taloustieteen kehitykseen

Phillips ja MONIAC-laite, joka kuvasi talouden kiertokulkua.
Moniac nykyään Lontoon Science Museumissa.
Opiskeluaikoinaan Philips rakensi Moniacin, jääkaapin kokoisen laitteen, joka kuvasi rahan varantoja ja virtauksia värjätyn veden avulla.
Andreas Carlson

| Andreas Carlson |
| --- | --- |

Infrastruktuuri- ja asuntoministeri
 Kristerssonin hallitus 18. lokakuuta 2022 –  
Edeltäjä:  Johan Danielsson (asunto) Tomas Eneroth (infrastruktuuri)
Ruotsin valtiopäivien jäsen
 4. syyskuuta 2014 –  
Henkilötiedot
Syntynyt: 12. helmikuuta 1987 (ikä 37)  Mullsjö, Ruotsi
Kansalaisuus:   ruotsalainen
Tiedot
Puolue:  Kristillisdemokraatit
Andreas Carlson (s. 12. helmikuuta 1987 Mullsjö, Ruotsi) on ruotsalainen kristillisdemokraattinen poliitikko ja nykyinen ministeri. Carlson toimii Kristerssonin hallituksen infrastruktuuri- ja asuntoministerinä. Hän aloitti tehtävässä 18. lokakuuta 2022. Carlson valittiin kansanedustajaksi 2014, ja hän on aikaisemmin työskennellyt toimittajana. Carlson oli kristillisdemokraattien ryhmäpuheenjohtaja valtiopäivillä vuosina 2015–2022.
Akira Ishiguro

Akira Ishiguro (s. 1960) on japanilainen freelance-kosketinsoittaja. Hän on vaikuttanut lukuisissa japanilaisissa fuusiorock-yhtyeissä, kuten W.I.N.S. ja  PRISM. Muista japanilaisista freelance fuusiojazz -muusikoista hän on tehnyt yhteistyötä Akira Jimbon kanssa.
Ishiguro aloitti klassisella pianolla nelivuotiaana, mutta löysi sen jälkeen progen/jazzin omaksi lajikseen. Hänen virtuoosimainen soittotekniikkansa on saanut huomiota jopa meren takana Amerikassa asti.
Aiheesta muualla

Akira Ishiguron virallinen kotisivu (Arkistoitu – Internet Archive) (osittain japaninkieliset sivut)
Adam Zbořil

| Adam Zbořil> Henkilötiedot |
| --- | --- |
Syntynyt: 28. elokuuta 1995 (ikä 29) Brno, Tšekki
Kansalaisuus:   Tšekki
Jääkiekkoilija
Pelipaikka:  hyökkääjä
Maila:  vasen
Pituus:  171 cm
Paino:  86 kg
Seura
Seura:  BK Mladá Boleslav
Sarja:  Tipsport Extraliga
Pelinumero:  18
Pelaajaura
Pääsarjaura:  2016–
Aik. seurat:  SaiPa (SML) IPK (Mestis) HC Nové Zámky (SloEL)
Adam Zbořil (s. 28. elokuuta 1995 Brno, Tšekki) on tšekkiläinen jääkiekkoilija, joka pelaa Tšekin Extraliga-joukkue BK Mladá Boleslavissa. Hän on pelipaikaltaan keskushyökkääjä, mutta Zbořil osaa pelata myös laidassa.
Ura > Maajoukkueura

Zbořil pelasi alle 18-vuotiaiden MM-kilpailuissa vuonna 2013. Hänet valittiin turnauksen Yhdysvaltoja vastaan pelatun alkulohkon ottelun päätteeksi Tšekin ottelun parhaaksi pelaajaksi. Zbořil pelasi samana vuonna myös alle 19-vuotiaiden World Junior A Challengessa, jolloin hän toimi Tšekin varakapteenina ja oli joukkueen paras pistemies ja syöttäjä tehoilla 2+4=6. Zbořil jakoi myös Tšekin sisäisen maalipörssin voiton Pavel Jenyšin kanssa kahdella osumallaan.
Muuta

Zbořilin pikkuveli Jakub pelaa puolustajana NHL-joukkue Boston Bruinsin organisaatiossa. Hän on seuran ensimmäisen kierroksen varaus vuodelta 2015.
Andreas Cervin

| Mitalit | Mitalit | Mitalit |  |
| --- | --- | --- | --- |
|  Andreas Cervin |  Andreas Cervin |  Andreas Cervin |  |
Maa:   Ruotsi
Miesten voimistelu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | joukkuekilpailu |  |
Andreas Cervin (31. lokakuuta 1888 Okome – 14. helmikuuta 1972 Göteborg) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja kuului siellä moniottelussa kultaa voittaneeseen joukkueeseen.
Almopía

| Almopía Almopían kunta Αλμωπία Δήμος Αλμωπίας |
| --- | --- |
 Almopíaa ja Nótian kylä.
 Kunnan sijainti
 Almopía
 Koordinaatit: 40°58′N, 22°03′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Pélla
Hallinto:  
 – Asutustyyppi:  kunta
 – Kallikrates-koodi:  1002
 – Kuntakeskus:  Aridaía
Pinta-ala:  
 – Kokonaispinta-ala:  980,9 km²
Väkiluku (2011):  27 556
 – Väestötiheys:  28,09 as./km²
Aikavyöhyke:  UTC+2
 – Kesäaika:  UTC+3
 
 www.dimosalmopias.gov.gr 
Infobox OKVirheellinen NIMI-arvo: 
Almopía (kreik. Αλμωπία eli Δήμος Αλμωπίας, Dímos Almopías) on Kreikan kunta, joka sijaitsee Péllan alueyksikössä Keski-Makedonian alueella. Kunnan pinta-ala on 980,9 neliökilometriä ja väkiluku 27 556 (vuonna 2011). Kunnan kuntakeskus on Aridaía.
Almopían kunta on ottanut nimensä samalla seudulla sijainneelta antiikin aikaiselta Almopian alueelta, joka oli yksi Makedonian valtakunnan osista. Almopían kunta syntyi, kun Aridaía ja Exaplátanos yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Almopían kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Aridaía | Áloros | Áloros | 417 |
| Aridaía | Ápsalos | Ápsalos | 1 121 |
| Aridaía | Aridaía | Aridaía | 6 561 |
| Aridaía | Aridaía | Ydraía | 496 |
| Aridaía | Dorothéa | Agáthi | 32 |
| Aridaía | Dorothéa | Dorothéa | 564 |
| Aridaía | Garéfeio | Garéfeio | 663 |
| Aridaía | Loutráki | Loutrá Loutrakíou | 0 |
| Aridaía | Loutráki | Loutráki | 1 146 |
| Aridaía | Lykóstomo | Lykóstomo | 403 |
| Aridaía | Megaplátanos | Megaplátanos | 378 |
| Aridaía | Megaplátanos | Monastiráki | 164 |
| Aridaía | Órma | Órma | 641 |
| Aridaía | Piperiés | Piperiés | 558 |
| Aridaía | Polykárpi | Polykárpi | 1 049 |
| Aridaía | Prómachoi | Prómachoi | 1 740 |
| Aridaía | Sarakinoí | Káto Koryfí | 62 |
| Aridaía | Sarakinoí | Sarakinoí | 351 |
| Aridaía | Sosándra | Sosándra | 1 078 |
| Aridaía | Tsákoi | Tsákoi | 961 |
| Aridaía | Voreinó | Neochóri | 395 |
| Aridaía | Voreinó | Voreinó | 766 |
| Aridaía | Xifianí | Xifianí | 767 |
Aridaía: Yhteensä: 20 313
| Exaplátanos | Archángelos | Archángelos | 623 |
| Exaplátanos | Chrysí | Chrysí | 281 |
| Exaplátanos | Exaplátanos | Exaplátanos | 1 292 |
| Exaplátanos | Filóteia | Filóteia | 543 |
| Exaplátanos | Foústani | Foústani | 454 |
| Exaplátanos | Ída | Ída | 639 |
| Exaplátanos | Konstantía | Konstantía | 570 |
| Exaplátanos | Miléa | Miléa | 558 |
| Exaplátanos | Miléa | Rizochóri | 443 |
| Exaplátanos | Nerómyloi | Nerómyloi | 78 |
| Exaplátanos | Nerómyloi | Pródromos | 88 |
| Exaplátanos | Nótia | Aetochóri | 25 |
| Exaplátanos | Nótia | Nótia | 309 |
| Exaplátanos | Períkleia | Lagkadiá | 82 |
| Exaplátanos | Períkleia | Períkleia | 341 |
| Exaplátanos | Theodorákeio | Theodorákeio | 583 |
| Exaplátanos | Thiriópetra | Thiriópetra | 334 |
Exaplátanos: Yhteensä: 7 243
Yhteensä: 27 556
Aiheesta muualla

Kuvia tai muita tiedostoja aiheesta Almopía Wikimedia Commonsissa
Δήμος Αλμωπίας. Almopían kunnan verkkosivut. (kreikaksi)
Keski-Makedonian alue
| --- | --- |
Chalkidikín alueyksikkö:   Aristotélis  Kassándra  Néa Propontída  Polýgyros  Sithonía 
Imathían alueyksikkö:   Alexándreia  Náousa  Véroia 
Kilkíksen alueyksikkö:   Kilkís  Paionía 
Péllan alueyksikkö:   Almopía  Édessa  Pélla  Skýdra 
Pierian alueyksikkö:   Dío-Ólympos  Kateríni  Pýdna-Kolindrós 
Sérresin alueyksikkö:   Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:   Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi
Aleksandr Hudilainen

Aleksandr Hudilainen.
Aleksandr Petrovitš Hudilainen (myös Aleksanteri Hutilainen, ven. Алекса́ндр Петро́вич Худила́йнен, s. 2. toukokuuta 1956 Kalininin alueen Kaljazinin piirin Zlobinon kylä) on venäläinen poliitikko. Toukokuusta 2013 lähtien aina 15. helmikuuta 2017 asti hän toimi Karjalan tasavallan päämiehenä. Tätä ennen hän työskenteli Leningradin alueen lainsäädäntökokouksen puheenjohtajana ja Yhtenäinen Venäjä -puolueen Leningradin alueen poliittisen neuvoston sihteerinä.
Hudilainen on juuriltaan inkerinsuomalainen. Hän osaa myös suomen kieltä.
Elämäkerta

Aleksandr Hudilainen syntyi sisä-Venäjälle karkotettuun inkeriläisperheeseen. Vuonna 1961 hän muutti vanhempineen Leningradin alueen Hatsinan piiriin Iunuskoin (ven. Bolšaja Ivanovka) kylään. Koulun jälkeen hän opiskeli Leningradin mekaanisessa instituutissa eli Vojenmehissä, josta hän valmistui insinööriksi vuonna 1979. Opiskeluaikanaan Hudilainen harrasti laskettelua.
Korkeakoulusta valmistuttuaan Hudilainen työskenteli tuotantoinsinöörinä Karl Liebknechtille nimetyssä Leningradin mekaanisessa tehtaassa (1979–1984), Sevzapgeologija-yhtymän vanhempana koneinsinöörinä (1984–1985) ja Lengiprovodhoz-instituutin Taaitsan osaston johtajana (1985–1987). Tämän jälkeen hän toimi Taaitsan taajamaneuvoston toimeenpanevan komitean puheenjohtajana (1987–1991) ja Taaitsan taajamahallinnon päämiehenä (1991–1996).
Vuonna 1996 Hudilainen nimitettiin Hatsinan piirin talousasioista vastaavaksi varapäämieheksi. Vuosina 1999–2001 hän hoiti piirihallinnossa asunto-, kunnallistekniikka- ja tieasioita sekä rakentamista ja liikennettä. Hudilaisen johdolla laadittiin vuoteen 2010 ulottunut Hatsinan piirin kehitysohjelma.
Vuonna 2001 Hudilainen valittiin vaaleilla Hatsinan piirihallinnon päämieheksi. Vuonna 2004 hänestä tuli taloustieteiden kandidaatti. Vuonna 2006 hänet nimitettiin uudelleen piirihallinnon päämieheksi. Vuonna 2007 Hutilaisesta tuli Leningradin alueen kuntaneuvoston puheenjohtaja ja Venäjän presidentin paikallisen itsehallinnon kehittämisneuvoston jäsen.
Vuonna 2011 Hudilainen nimettiin Yhtenäinen Venäjä -puolueen Leningradin alueen poliittisen neuvoston sihteeriksi. Samana vuonna hänet valittiin puolueen listalta alueen lainsäädäntökokouksen edustajaksi.
Toukokuussa 2012 Venäjän presidentti Vladimir Putin nimitti Hudilaisen ehdokkaakseen Karjalan tasavallan päämieheksi virasta eronneen Andrei Nelidovin tilalle. Tasavallan lainsäädäntökokous vahvisti nimityksen 24. toukokuuta äänin 39 puolesta ja 8 vastaan. Hudilainen astui virkaan välittömästi tämän jälkeen.
Yksityiselämä

Aleksandr Hudilainen on naimisissa Tatjana Hudilaisen kanssa. Pariskunnalla on yksi poika. Aleksandr harrastaa laskettelua, metsästystä ja kalastusta. Hänen siskonsa Lilja Stepanova toimii johtajana Skuoritsan seurakunnan vanhusten palvelutalossa.
Aiheesta muualla

Aleksandr Hudilainen Karjalan tasavallan sivustolla
Sama venäjäksi
Andreas Buder

Andreas Buder vuonna 2009.
Andreas Buder (s. 22. toukokuuta 1979 Scheibbs) on itävaltalainen alppihiihtäjä, joka on kilpaillut maailmancup-tasolla kaudesta 1997–1998 lähtien.
Buder saavutti maailmanmestaruuden syöksylaskusta Chamonix’n juniorien MM-kilpailuista 1998. Maansa mestaruuskilpailuista hän on voittanut neljä mestaruutta ja saavuttanut kolme muuta mitalisijaa.
Maailmancupissa Buder saavutti ensimmäisen palkintokorokesijoituksensa oltuaan kolmas Garmisch-Partenkirchenin syöksykisassa 28. tammikuuta 2006. Syöksykilpailuissa hän on ollut lisäksi kolmas Lake Louisessa ja toinen Bormiossa vuonna 2007. Kauden 2007–2008 syöksycupissa hän oli yhdestoista.
Adama

| Adama Nazret |
| --- | --- |
 Kaupunkikuvaa.
 Adama
 Koordinaatit: 8°32′29″N, 39°16′8″E 
Valtio:   Etiopia
Osavaltio:  Oromia
Väkiluku (2007):  220 212
Infobox OKVirheellinen NIMI-arvo: 
Adama (entinen Nazret, joskus myös Hadama) on kaupunki Etiopian Oromian osavaltiossa. Sen asukasluku oli vuoden 2007 väestönlaskennan mukaan 220 212.
Maantiede

Adama sijaitsee Etiopian Oromian osavaltiossa noin 100 kilometriä maan pääkaupunki Addis Abebasta kaakkoon. Alue on ylätasankoa noin 1 622 metrin korkeudella. Alue erottaa Ison hautavajoaman Etiopian ylängöstä.
Historia

Adama ei ole erityisen tunnettu historiastaan. Italialaiset alkoivat viljellä alueella puuvillaa miehityskaudellaan 1930-luvun lopulla. Italialaiset voitettiin toisen maailmansodan aikana ja Etiopian vapautuksen jälkeen Adamaan perustettiin postitoimisto vuonna 1943. Sodan jälkeen paikkakunta sai myös uuden nimen Nazret Nasaretin mukaan. Nimenvaihdos oli osa laajempaa kampanjaa kristillistää vanhempia oromonimiä. 1950-luvulla kaupunkia ympäröivä alue oli Etiopian huomattavinta puuvillan kasvatusaluetta. Itse kaupunkiin perustettiin 1950- ja 1960-luvuilla useita tehtaita, sairaala ja kouluja. Tehtaita kansallistettiin Etiopian Derg-sotilashallinnon aikana.
Vuonna 1994 silloinen Nazret oli kasvanut Etiopian toiseksi suurimmaksi maakuntakaupungiksi. Kaupungista tehtiin Oromian osavaltion pääkaupunki vuonna 2000. Samalla sille palautettiin sen vanha oromonkielinen nimi Adama. Vuonna 2005 Oromian pääkaupunki päätettiin kuitenkin siirtää Addis Abebaan.
Talous ja liikenne

Adama sijaitsee tärkeällä rautatie- ja maantieliikenteen solmukohdalla. Kaupunki on yksi Addis Abeba – Djibouti -radan asemista ja sen kautta kulkee tärkein tie Addis Abebasta Dire Dawaan.
Adama on yksi Etiopian tärkeimmistä nautakarjan kokoamispaikoista. Kaupungin lähellä sijaitsee suuri sokeritehdas. Kaupunkiin suuntautuu matkailua etenkin Etiopian pääkaupunki Addis Abebasta. Kaupungissa onkin useita hotelleja ja myös lähellä sijaitsevan Soderen kuumat lähteet ovat suosittu matkailukohde.
Väestö

Adaman asukasluku oli Etiopian vuoden 2007 väestönlaskennan mukaan 220 212. Vuonna 2001 asukasluku oli noin 157 200, vuonna 1994 127 842, vuonna 1987 82 725, vuonna 1975 59 176 ja vuonna 1967 27 812.
Suurin osa Adaman asukkaista kuuluu Etiopian ortodoksiseen kirkkoon.
Kaupunkikuvaa.
Pyhän Marian kirkko.
Katukuvaa.
Alfons Gorbach

| Alfons Gorbach |
| --- | --- |

Itävallan liittokansleri
 11. huhtikuuta 1961 – 2. huhtikuuta 1964  
Presidentti:  Adolf Schärf
Varakansleri:  Bruno Pittermann
Edeltäjä:  Julius Raab
Seuraaja:  Josef Klaus
Henkilötiedot
Syntynyt: 2. syyskuuta 1898 Imst
Kuollut: 31. heinäkuuta 1972 (73 vuotta) Graz
Tiedot
Puolue:  Kansanpuolue
Alfons Gorbach (2. syyskuuta 1898 Imst – 31. heinäkuuta 1972 Graz) oli itävaltalainen poliitikko ja lakimies, joka toimi Itävallan liittokanslerina vuosina 1961–1964.
Gorbachin poliittinen ura alkoi kunnallispolitiikasta. Vuonna 1934 hänestä tuli katolisten ja kristillisdemokraattien muodostaman natsienvastaisen Heimwehr-ryhmittymän Steiermarkin-osaston johtaja. Vuonna 1938 alkaneen Itävallan natsimiehityksen ensi vaiheissa Gorbach pidätettiin ja joutui koko sodan ajaksi keskitysleirille, ensin Dachauhun ja vuodesta 1944 sodan loppuun Flossenbürgiin.
Sodan päätyttyä Gorbach palasi politiikkaan Itävallan kansanpuolueen edustajana, ja hänestä tuli pian maan parlamentin jäsen ja kolmas puhemies. Vuonna 1960 hänestä tuli kansanpuolueen puheenjohtaja ja vuonna 1961 liittokansleri. Virkakauden päätyttyä 1964 Gorbach palasi kansallisneuvoston eli Itävallan parlamentin alahuoneen jäseneksi vuoteen 1970 asti.
Aiheesta muualla

Gorbachista Itävallan parlamentin sivustolla (saksaksi) (Arkistoitu – Internet Archive)
Itävallan toisen tasavallan liittokanslerit (1945–)
Karl Renner (1945) | Leopold Figl (1945–1953) | Julius Raab (1953–1961) | Alfons Gorbach (1961–1964) | Josef Klaus (1964–1970) | Bruno Kreisky (1970–1983) | Fred Sinowatz (1983–1986) | Franz Vranitzky (1986–1997) | Viktor Klima (1997–2000) | Wolfgang Schüssel (2000–2007) | Alfred Gusenbauer (2007–2008) | Werner Faymann (2008–2016) | Christian Kern (2016–2017) | Sebastian Kurz (2017–2019) | Brigitte Bierlein (2019–2020) | Sebastian Kurz (2020–2021) | Alexander Schallenberg (2021) | Karl Nehammer (2021–)
Adam Åhman

| Adam Åhman> Henkilötiedot |
| --- | --- |
Syntynyt: 31. heinäkuuta 1999 (ikä 25) Västervik, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  182 cm
Paino:  74 kg
Pelaajaura
Pääsarjaura:  2018–
Aik. seurat:  HV71 (SHL) HA74 (Hockeyettan) IK Oskarshamn (Allsv.) Västerviks IK (Allsv.) Tingsryds AIF (Allsv.)
Adam Åhman (s. 31. heinäkuuta 1999 Västervik, Ruotsi) on ruotsalainen jääkiekkomaalivahti.
Ura > Seuraura

Åhman on Västerviks IK:n kasvatti. Hän puki ensimmäisen kerran seuran miesten joukkueen paidan vain 14-vuotiaana Ruotsin kolmanneksi korkeimmalla sarjatasolla maan I-divisioonassa kaudella 2013–2014, jolloin Åhman puki kolmeen runkosarjaotteluun. Kaudella 2014–2015 hän puki Hockeyettanissa (ent. Ruotsin I-divisioona) kahteen runkosarja- ja yhteen Kvalserien AS:n otteluun.
Kaudeksi 2015–2016 Åhman siirtyi HV71:n J18-junioreihin. Kaudella 2016–2017 hänellä oli koko J20 SuperElitin paras päästettyjen maalien keskiarvo (2.05). Åhman valittiin kauden päätteeksi sarjan parhaaksi maalivahdiksi. Hän puki kauden aikana myös kuuteen SHL-otteluun, mutta jäi kuitenkin ilman peliaikaa. Kauden 2017–2018 päätteeksi Åhman voitti J20 SuperElitin mestaruuden. Hän puki kauden aikana myös 25 SHL:n runkosarjaotteluun ja pelasi myös kolme ottelua. Åhman teki SHL-debyyttinsä 4. tammikuuta 2018 vieraissa Karlskrona HK:ta vastaan. Hän torjui HV71:n 2–6-voittoon päättyneessä ottelussa 15 kertaa. SHL-uransa ensimmäisen nollapelin Åhman torjui seuraavassa ottelussaan 30. tammikuuta 2018 vieraissa Örebro HK:ta vastaan. Hän torjui HV71:n 0–3-voittoon päättyneessä ottelussa 33 kertaa. Åhman pelasi kauden aikana myös yhden ottelun lainalla Hockeyettan-joukkue HA74:ssä.
Tammikuussa 2018 Åhman teki HV71:n kanssa kaksivuotisen SHL-sopimuksen. Kaudeksi 2018–2019 seura lainasi hänet sarjatasoa alemmas HockeyAllsvenskan-joukkue IK Oskarshamniin.